
ΤΕΥΧΟΣ ΠΡΩΤΟ 

ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

445. Στοιχειώδη μέτρα καταπολέμησης ορισμένων νό¬ 
σων των ψαριών, σε συμμόρφωση προς την οδη¬ 
γία 93/53/ΕΟΚ του Συμβουλίου. 1 

ΑΠΟΦΑΣΕΙΣ 

Περί δημοσιεύσεως στην Εφημερίδα της Κυβερνή- 
σεως αποφάσεως της Ολομέλειας της Βουλής «Για 
τη σύσταση επιτροπής καταρτίσεως σχεδίου κώδικα 
οργανισμού των υπηρεσιών της Βουλής και κατα- 
στάσεως του προσωπικού αυτής (μέρος β'- 
προσωπικό)». 2 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ ως προς τη χώρα μας 
της Σύμβασης για την προσχώρηση του Βασιλείου 
της Ισπανίας και της Πορτογαλλικής Δημοκρατίας 
στη Σύμβαση για τη διεθνή δικαιοδοσία και την εκτέ¬ 
λεση αποφάσεων σε αστικές και εμπορικές υποθέ¬ 
σεις καθώς και στο Πρωτόκολλο για την ερμηνεία 
της από το Δικαστήριο των Ευρωπαϊκών Κοινοτή¬ 


των. 3 

ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 445 (1) 


Στοιχειώδη μέτρα καταπολέμησης ορισμένων νόσων των 
ψαριών, σε συμμόρφωση προς την οδηγία 93/53/ΕΟΚ 
του Συμβουλίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 1 παρ. 1 και 3 του Ν. 1338/1983 «Εφαρ¬ 
μογή του κοινοτικού δικαίου» (ΦΕΚ 34/Α ), όπως τροπο¬ 
ποιήθηκε με το άρθρο 6 του Ν. 1440/1984 «Συμμετοχή 
της Ελλάδος στο κεφάλαιο, στα αποθεματικά και στις 
προβλέψεις της Ευρωπαϊκής Τράπεζας Επενδύσεων, στο 
κεφάλαιο της Ευρωπαϊκής Κοινότητας Ανθρακος και Χά- 
λυβος και του Οργανισμού Εφοδιασμού ΕΥΡΑΤΟΜ» (ΦΕΚ 


70/Α) και το άρθρο 65 του Ν. 1892/1990 (ΦΕΚ 101 /Α'). 

β) Του άρθρου 20 παρ. 1 του Ν. 248/1914 «περί οργα- 
νώσεως της Ζωοτεχνικής και Κτηνιατρικής Υπηρεσίας» 
(ΦΕΚ 110/Α), όπως συμπληρώθηκε με το άρθρο μόνο του 
Α.Ν. της 23.1.1936 (ΦΕΚ 47/Α). 

γ) Της αριθ. 397456/95 απόφασης του Πρωθυπουργού 
και του Υπουργού Γεωργίας «ανάθεση αρμοδιοτήτων 
στους Υφυπουργούς Αλέξανδρο Ακριβάκη και Αλέξανδρο 
Δαμιανίδη» (ΦΕΚ 833/Β). 

δ) Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137/Α), όπως αυτό προστέ¬ 
θηκε με το άρθρο 27 του Ν. 2081 /1992 (ΦΕΚ 154/Α') και 
το γεγονός ότι από τις διατάξεις του παρόντος Δ/τος δεν 
προκαλείται δαπάνη σε βάρος του κρατικού προϋπολογι¬ 
σμού. 

2. Την αριθ. 245/1995 γνωμοδότηση του Συμβουλίου 
Επικράτειας μετά από πρόταση του Υπουργού Εθνικής Οι¬ 
κονομίας και του Υφυπουργού Γεωργίας, αποφασί¬ 
ζουμε: 

ΚΕΦΑΛΑΙΟ I. 

ΓΕΝΙΚΕΣ ΔΙΑΤΑΞΕΙΣ 

Αρθρο 1 

(άρθρο 1 οδηγίας 93/53/ΕΟΚ) 

Με το παρόν διάταγμα καθορίζονται τα στοιχειώδη μέ¬ 
τρα καταπολέμησης των νόσων των ψαριών που αναφέρο- 
νται στο Παράρτημα Α' κατάλογοι I και II της οδηγίας 91/ 
67/ΕΟΚ, (ΕΕΙ_αρ. 46 της 19.2.1991, σελ. 1), σε συμμόρ¬ 
φωση προς την οδηγία 93/53/ΕΟΚ της 24ης Ιουνίου 
1993 «σχετικά με τη θέσπιση στοιχειωδών κοινοτικών μέ¬ 
τρων για την καταπολέμηση ορισμένων νόσων των ψα¬ 
ριών» (ΕΕ αρ. 1.175 της 19.7.1993, σελ. 23). 

Αρθρο 2 

(άρθρο 2 οδηγίας 93/53/ΕΟΚ) 

Γ ια τους σκοπούς του παρόντος διατάγματος εφαρμό¬ 
ζονται, εφόσον χρειάζεται, οι ορισμοί του άρθρου 2 του Π. 
Δ/τος 223/1995 (ΦΕΚ 128/Α'). Επιπλέον ισχύουν οι ακό¬ 
λουθοι ορισμοί: 

1. «Νόσος καταλόγου I»: νόσος ψαριών αναφερόμενη 
στο Παράρτημα Α κατάλογος I του Π. Δ/τος 223/1995 
(ΦΕΚ 128/Α'). 

2. «Νόσος καταλόγου II»: νόσος ψαριών αναφερόμενη 






στο Παράρτημα Α κατάλογος II του Π. Δ/τος 223/1995. 

3. «Ψάρια για τα οποία υπάρχουν υπόνοιες ότι έχουν 
προσβληθεί»: Τα ψάρια που εμφανίζουν κλινικά συμπτώ¬ 
ματα ή μετά θάνατον αλλοιώσεις ή ύποπτες αντιδράσεις 
στις εργαστηριακές εξετάσεις, από τις οποίες γεννώνται 
εύλογα υπόνοιες για παρουσία νόσου του καταλόγου I ή 
του καταλόγου II. 

4. «Προσβεβλημένα ψάρια»: Τα ψάρια στα οποία οι νό¬ 
σοι του καταλόγου I ή του καταλόγου II έχουν επισήμως 
βεβαιωθεί κατόπιν εργαστηριακής εξέτασης ή στην περί¬ 
πτωση της λοιμώδους αναιμίας του σολωμού, κατόπιν κλι¬ 
νικής εξέτασης και μετά θάνατον εξέτασης». 

5. «Εκμετάλλευση για την οποία υπάρχουν υπόνοιες μό¬ 
λυνσης»: Εκμετάλλευση που περιέχει ψάρια για τα οποία 
υπάρχουν υπόνοιες ότι έχουν προσβληθεί από νόσο. 

6. «Προσβεβλημένη εκμετάλλευση»: Εκμετάλλευση 
που περιέχει προσβεβλημένα ψάρια, καθώς και οι εκμε¬ 
ταλλεύσεις που έχουν εκκενωθεί αλλά δεν έχουν ακόμα 
απολυμανθεί. 

• Αρθρο 3 

(άρθρο 3 οδηγίας 93/53/ΕρΚ) 

Κάθε εκμετάλλευση στην οποία εκτρέφονται ή διατη¬ 
ρούνται ψάρια ευαίσθητα στις νόσους του καταλόγου I ή 
του καταλόγου II υποχρεούται: 

1. Να καταγράφεται σε ένα διαρκώς ενημερωμένο μη¬ 
τρώο που τηρείται για το σκοπό αυτό από τη νομαρχιακού 
επιπέδου κτηνιατρική αρχή του Υπουργείου Γεωργίας 
στην περιοχή δικαιοδοσίας της οποίας ανήκει. 

2. Να τηρεί βιβλίο ή μηχανογραφημένο σύστημα κατα¬ 
γραφής: 

α) Των ζωντανών ψαριών, αυγών και γαμετών που ει¬ 
σέρχονται στην εκμετάλλευση με όλα τα στοιχεία τα σχε¬ 
τικά με την παράδοσή τους, τον αριθμό ή το βάρος τους, 
το μέγεθος, την προέλευση και τον προμηθευτή τους. 

β) Των ζωντανών ψαριών, αυγών και γαμετών που εξέρ¬ 
χονται από την εκμετάλλευση με όλα τα στοιχεία τα σχε¬ 
τικά με την αποστολή, τον αριθμό ή το βάρος τους, το μέ¬ 
γεθος και τον προορισμό τους, 

γ) Της διαπιστωμένης θνησιμότητας. 

Το παρόν βιβλίο ή μηχανογραφημένο σύστημα κατα¬ 
γραφής τίθεται στη διάθεση της αρμόδιας κτηνιατρικής 
αρχής του Υπουργείου Γεωργίας ανά πάσα στιγμή εφόσον 
ζητηθεί, ενημερώνεται τακτικά και διατηρείται επί τέσ¬ 
σερα έτη. 


καταλόγου I, η αρμόδια τοπική κτηνιατρική αρχή χρησιμο¬ 
ποιεί αμέσως προς επιβεβαίωση ή διάψευση της παρου¬ 
σίας της νόσου τα υπάρχοντα μέσα επίσημης έρευνας και 
δη την κλινική εξέταση. Ειδικότερα λαμβάνει ή διατάσσει 
να ληφθούν δείγματα για εργαστηριακούς ελέγχους. 

2. Αμέσως μετά την κοινοποίηση των υπονοιών περί εμ¬ 
φάνισης της νόσου, η νομαρχιακού επιπέδου κτηνιατρική 
αρχή με απόφασή της, θέτει την εκμετάλλευση υπό επί¬ 
σημη επιτήρηση και συγκεκριμένα διατάσσει τα ακόλουθα 
μέτρα: 

α) Την επίσημη καταγραφή όλων των ειδών και κατηγο¬ 
ριών ψαριών. Για κάθε είδος ή κατηγορία πρέπει να κατα¬ 
γράφεται ο αριθμός των ψαριών που πέθαναν, προσβλή¬ 
θηκαν ή γεννούν υπόνοιες ότι έχουν προσβληθεί από τη 
νόσο. 

Η κατάσταση πρέπει να τηρείται ενήμερη από τον ιδιο¬ 
κτήτη ή τον κάτοχο, ώστε να εμφανίζει ακριβώς την αύ¬ 
ξηση του ιχθυοπληθυσμού ή τα νέα θανατηφόρα κρού¬ 
σματα κατά την ύποπτη περίοδο. Η κατάσταση επιδεικνύ¬ 
εται οσάκις ζητηθεί τα δε στοιχεία που αναγράφονται σ’ 
αυτήν πρέπει να ελέγχονται κατά τις πραγματοποιούμενες 
επιθεωρήσεις. 

β) Την απαγόρευση της εισόδου ή εξόδου από τις εκμε¬ 
ταλλεύσεις οιουδήποτε ψαριού, ζωντανού ή νεκρού, ή αυ¬ 
γού ή γαμέτου χωρίς σχετική έγγραφη άδειά της. 

γ) Την καταστροφή των νεκρών ψαριών ή των παραπρο¬ 
ϊόντων τους υπό την επίβλεψή της. 

δ) Την απαγόρευση εισόδου ή εξόδου ζωοτροφών, 
σκευών, αντικειμένων και λοιπών ουσιών όπως απορριμ¬ 
μάτων, μέσω των οποίων μπορεί να μεταδοθεί η νόσος. 

Η είσοδος ή έξοδος επιτρέπεται μόνο με έγγραφη άδεια 
της αρμόδιας Κτηνιατρικής αρχής, εφόσον παραστεί ανά¬ 
γκη και επιβληθούν όροι για την πρόληψη της μετάδοσης 
του παθογόνου παράγοντα. 

ε) Την απαγόρευση μετακίνησης προσώπων από ή προς 
την εκμετάλλευση. Επιτρέπεται μόνο κατόπιν έγγραφης 
άδειός της. 

στ) Την απαγόρευση της εισόδου και εξόδου οχημάτων 
στην ή από την εκμετάλλευση. Επιτρέπεται μόνο κατόπιν 
έγγραφης αδείας της με την οποία επιβάλλονται όροι για 
την πρόληψη της μετάδοσης του παθογόνου παράγο¬ 
ντα. 

ζ) Τη χρήση κατάλληλων μέσων απολύμανσης στην εί¬ 
σοδο και έξοδο από την εκμετάλλευση. 

η) Την πραγματοποίηση επιζωοτιολογικής έρευνας, 
σύμφωνα με το άρθρο 8 παράγραφος 1 του παρόντος Δ/ 


Αρθρο 4 

(άρθρο 4 οδηγίας 93/53/ΕΟΚ) 

Αν σε οποιοδήποτε πρόσωπο γεννηθούν υπόνοιες περί 
εμφάνισης νόσου του καταλόγου I ή του καταλόγου II, 
υποχρεούται να το δηλώσει το συντομότερο δυνατό στην 
τοπική κτηνιατρική αρχή του Υπουργείου Γεωργίας. 

ΚΕΦΑΛΑΙΟ II. 

ΜΕΤΡΑ ΚΑΤΑΠΟΛΕΜΗΣΗΣ ΤΩΝ ΝΟΣΩΝ 
ΤΟΥ ΚΑΤΑΛΟΓΟΥ I 

Αρθρο 5 

(άρθρο 5 οδηγίας 93/53/ΕΟΚ) 

1. Όταν σε εκμετάλλευση υπάρχουν ψάρια για τα οποία 
υπάρχουν υπόνοιες ότι έχουν προσβληθεί από νόσο του 


θ) Τη θέση υπό την επιτήρησή της όλων των εκμεταλ¬ 
λεύσεων που βρίσκονται στην ίδια λεκάνη απορροής ή 
στην ίδια παράκτια ζώνη και την απαγόρευση της εξόδου 
από αυτές ψαριών, αυγών ή γαμετών χωρίς της άδειά της. 
Όταν η λεκάνη απορροής ή η παράκτια ζώνη έχει μεγάλη 
έκταση, η νομαρχιακού επιπέδου κτηνιατρική αρχή μπορεί 
να αποφασίζει την εφαρμογή του μέτρου αυτού σε μικρό¬ 
τερη έκταση, γειτονική της ύποπτης εκμετάλλευσης, 
εφόσον κρίνει ότι η εν λόγω έκταση παρουσιάζει τις καλύ¬ 
τερες δυνατές εγγυήσεις ότι θα αποφευχθεί η εξάπλωση 
της νόσου. 

Αν παραστεί ανάγκη, η αρμόδια κεντρική Δ/νση Κτηνια¬ 
τρικής του Υπουργείου Γεωργίας σε συνεργασία με την 
τοπική κτηνιατρική αρχή, ενημερώνει τις επίσημες αρχές 
των γειτονικών κρατών-μελών ή τρίτων χωρών για το ύπο¬ 
πτο περιστατικό. Στην περίπτωση αυτή η αρμόδια κε- 

ντρική Δ/νση Κτηνιατρικής του Υπουργείου Γεωργίας σε 
συνεργασία με τις επίσημες αρχές των γειτονικών κρατών 
λαμβάνουν κοινά μέτρα για την εφαρμογή του παρόντος 
άρθρου. 

3. Μέχρις ότου τεθούν σε ισχύ τα παρόντα μέτρα που 
αναφέρονται στην παράγραφο 2, ο ιδιοκτήτης ή κάτοχος 
ψαριών για τα οποία υπάρχουν υπόνοιες ότι έχουν προ¬ 
βληθεί από την νόσο, λαμβάνει όλα τα ενδεδειγμένα μέ¬ 
τρα εφαρμογής της παραγράφου 2, πλην των σημείων (η) 
και (θ). 

4. Τα μέτρα της παραγράφου 2 αίρονται μόνον όταν οι 
υπόνοιες για τη νόσο αποδειχθούν επισήμως αβάσιμες. 

Οι αποφάσεις επιβολής ή άρσης των μέτρων που επι¬ 
βάλλει η νομαρχιακού επιπέδου κτηνιατρική αρχή κοινο¬ 
ποιούνται στην αρμόδια κεντρική Δ/νση Κτηνιατρικής του 
Υπουργείου Γ εωργίας, το ταχύτερο δυνατόν. 

Αρθρο 6 

(άρθρο 6 οδηγίας 93/53/ΕΟΚ) 

Μόλις επιβεβαιωθεί επίσημα η εμφάνιση νόσου του κα¬ 
ταλόγου I, η νομαρχιακού επιπέδου κτηνιατρική αρχή επι¬ 
πλέον των μέτρων που απαριθμούνται στο άρθρο 5 παρά¬ 
γραφος 2, με συμπληρωματική απόφασή της, διατάσσει 
τα ακόλουθα μέτρα: 

α) Στην προσβεβλημένη εκμετάλλευση: 

-αποσύρονται αμέσως όλα τα ζώα, 

-σε περίπτωση χερσαίων ιχθυοτροφικών εκμεταλλεύ¬ 
σεων αποστραγγίζονται όλα τα υδροστάσια προκειμένου 
να καθαρισθούν και απολυμανθούν. 

-όλα τα αυγά και γαμέτες, τα νεκρά ψάρια και τα ζω¬ 
ντανά ψάρια που εμφανίζουν κλινικά συμπτώματα της νό¬ 
σου θεωρούνται ως υλικό υψηλού κινδύνου και καταστρέ- 
φονται υπό τον έλεγχο της αρμόδιας τοπικής κτηνιατρικής 
αρχής, σύμφωνα με το Π. Δ/γμα 243/1993 (ΦΕΚ107/Α ). 

-Όλα τα ζωντανά ψάρια, είτε θανατώνονται και κατα- 
στρέφονται υπό τον έλεγχο της αρμόδιας τοπικής κτηνια¬ 
τρικής αρχής, σύμφωνα με το Π. Δ/γμα 243/1993, είτε αν 
πρόκειται για ψάρια με εμπορεύσιμο μέγεθος και χωρίς 
κανένα κλινικό σύμπτωμα νόσου, θανατώνονται υπό τον 
έλεγχό της προκειμένου να διατεθούν στο εμπόριο ή να 
μεταποιηθούν για την ανθρώπινη διατροφή. 

Στη δεύτερη αυτή περίπτωση, η αρμόδια τοπική κτηνια¬ 
τρική αρχή μεριμνά ώστε τα ψάρια να θανατώνονται και να 
εκσπλαχνίζονται αμέσως υπό συνθήκες που εμποδίζουν 
την μετάδοση παθογόνων παραγόντων, τα απορρίμματα 
και τα παραπροϊόντα θεωρούμενα ως υλικά υψηλού κινδύ¬ 
νου, να υποβάλλονται σε επεξεργασία για την κατα¬ 
στροφή των παθογόνων παραγόντων, σύμφωνα με το Π. 
Δ/ 

γμα 243/1993 και τα λύματα να υποβάλλονται σε επεξερ¬ 
γασία που αδρανοποιεί τους τυχόν εμπεριεχόμενους πα- 
θογόνους παράγοντες. 

-μετά την απομάκρυνση των ψαριών, αυγών και γαμε¬ 
τών, τα υδροστάσια, ο εξοπλισμός και κάθε ουσία που έχει 
ενδεχομένως μολυνθεί, καθαρίζονται και απολυμαίνονται 
το ταχύτερο σύμφωνα με τις οδηγίες της τοπικής κτηνια¬ 
τρικής αρχής, ώστε να εξουδετερωθεί κάθε κίνδυνος με¬ 
τάδοσης ή επιβίωσης του νοσογόνου παράγοντα. 

-όλες οι δυνάμενες να μεταδώσουν τη νόσο ουσίες, 
όπως ορίζονται στο άρθρο 5 παρ. 2 σημείο (δ), καταστρέ- 
φονται ή υποβάλλονται σε επεξεργασία η οποία κατα¬ 
στρέφει οιονδήποτε ενυπάρχοντα παθογόνο παράγο¬ 
ντα. 

-πραγματοποιείται επιζωοτιολογική έρευνα, σύμφωνα 


με το άρθρο 8 παρ. 1, τηρουμένου του άρθρου 8 παρ. 4 
του παρόντος Δ/τος. Η έρευνα περιλαμβάνει δειγματολη¬ 
ψία για εργαστηριακή εξέταση. 

β) όλες οι εκμεταλλεύσεις που βρίσκονται στην Ιδια λε¬ 
κάνη απορροής ή παράκτια ζώνη με την προσβεβλημένη 
εκμετάλλευση υποβάλλονται σε υγειονομικές επιθεωρή¬ 
σεις. Αν το αποτέλεσμα των επιθεωρήσεων αυτών είναι 
θετικό, εφαρμόζονται τα μέτρα που προβλέπονται στο ση¬ 
μείο (α) του παρόντος άρθρου. 

γ) επιτρέπει την επανασύσταση του ιχθυοπληθυσμού 
της εκμετάλλευσης, εφόσον το αποτέλεσμα της επιθεώ¬ 
ρησης των εργασιών καθαρισμού και απολύμανσης αποβεί 
ικανοποιητικό και αφού παρέλθει επαρκές, κατά την κρίση 
της, χρονικό διάστημα για την πλήρη εξάλειψη του παθο- 
γόνου παράγοντα και οποιοσδήποτε άλλης πιθανής εστίας 
μόλυνσης στην προσβεβλημένη λεκάνη απορροής. 

δ) εάν για την εφαρμογή των μέτρων που περιγράφονται 
στο άρθρο 5 παρ. 2 σημεία (α), (β), (γ) και (δ) απαιτείται 
συνεργασία των επίσημων αρχών και άλλων γειτονικών 
κρατών, η αρμόδια κεντρική Δ/νση Κτηνιατρικής του 
Υπουργείου Γ εωργίας μετά από συνεργασία με την τοπική 
κτηνιατρική αρχή μεριμνούν για την εφαρμογή των μέτρων 
του παρόντος άρθρου. 

Αρθρο 7 

(άρθρο 7 οδηγίας 93/53/ΕΟΚ) 

Εάν για μη εκτρεφόμενα ψάρια που δεν ανήκουν σε 
εκμετάλλευση καθώς και για τα ψάρια των πάσης φύσεως 
λιμνών ή άλλων εγκαταστάσεων ερασιτεχνικής αλιείας ή 
εγκαταστάσεων, όπου διατηρούνται διακοσμητικά ψάρια, 
γεννηθούν υπόνοιες ότι έχουν προσβληθεί από νόσο, ή 
εάν τα ψάρια αυτά έχουν όντως προσβληθεί, η νομαρχια¬ 
κού επιπέδου κτηνιατρική αρχή λαμβάνει με απόφασή της 
Τα προβλεπόμενα από το παρόν Δ/γμα μέτρα και ενημε¬ 
ρώνει την αρμόδια κεντρική Δ/νση Κτηνιατρικής του 
Υπουργείου Γ εωργίας, η οποία με τη σειρά της ενημερώ¬ 
νει την Επιτροπή των Ε.Κ. 

Αρθρο 8 

(άρθρο 8 οδηγίας 93/53/ΕΟΚ) 

1. Η επιζωοτιολογική έρευνα αφορά: 

-το χρονικό διάστημα κατά το οποίο η νόσος πιθανόν να 
ενδημούσε στην εκμετάλλευση μέχρις ότου κοινοποιηθεί 
η παρουσία της ή γεννηθούν υπόνοιες για την παρουσία 
της. 

-την πιθανή προέλευση της νόσου εντός της εκμετάλ¬ 
λευσης και τον εντοπισμό και άλλων εκμεταλλεύσεων στις 
οποίες υπάρχουν αυγά, γαμέτες και ψάρια ευαίσθητων ει¬ 
δών που ενδέχεται να έχουν μολυνθεί. 

-τις μετακινήσεις των ψαριών, αυγών ή γαμετών, των 
προσώπων, των οχημάτων και των ουσιών που ενδέχεται 
να μεταδώσουν το νοσογόνο παράγοντα από ή προς την εν 
λόγω εκμετάλλευση. 

-ενδεχομένως, την παρουσία και τη γεωγραφική κατα¬ 
νομή των φορέων της νόσου. 

2. Αν η επιζωοτιολογική έρευνα αποκαλύψει ότι η νόσος 
μπορεί να έχει εισαχθεί από άλλη λεκάνη απορροής ή από 
άλλη παράκτια ζώνη ή να έχει μεταδοθεί σε άλλη λεκάνη 
απορροής ή σε άλλη παράκτια ζώνη κατόπιν επαφής λόγω 
μετακίνησης προσώπων ή ψαριών ή αυγών ή γαμετών ή 
ζώων ή οχημάτων ή με άλλο τρόπο, οι εκμεταλλεύσεις που 
βρίσκονται σ’ αυτές τις λεκάνες απορροής και παράκτιες 

ζώνες θεωρούνται ύποπτες ζώνες και εφαρμόζονται τα 
μέτρα που καθορίζονται οτο άρθρο 5 του παρόντος. 

Σε περίπτωση επιβεβαίωσης της νόσου εφαρμόζονται 
τα μέτρα που προβλέπονται στο άρθρο 6 του παρόντος Δ/ 
τος. 

3. Αν από την επιζωοτιολογική έρευνα προκϋψει ότι εί¬ 
ναι απαραίτητη η συνεργασία με τις επίσημες αρχές άλλων 
κρατών μελών, η αρμόδια κεντρική Δ/νση Κτηνιατρικής 
του Υπ. Γεωργίας με την τοπική κτηνιατρική αρχή και την 
αρμόδια αρχή του άλλου κράτους μέλους λαμβάνουν όλα 
τα αναγκαία μέτρα για την τήρηση των διατάξεων του πα¬ 
ρόντος Δ/τος. 

4. Για τον πλήρη συντονισμό όλων των μέτρων που απαι¬ 
τούνται προκειμένάυ να εξαλειφθεί η νόσος τελείως και 
το ταχύτερο δυνατόν και για τη διεξαγωγή της επιζωοτιο- 
λογικής έρευνας συνιστάται ειδική ομάδα έκτακτης ανά¬ 
γκης. Τα μέλη που απαρτίζουν την ομάδα καθώς και οι κα¬ 
νόνες λειτουργίας της, οι οποίοι πρέπει να είναι σύμφωνοι 
με τους γενικούς κανόνες που θεσπίζονται σύμφωνα με 
την κοινοτική διαδικασία, καθορίζονται με απόφαση της 
αρμόδιας κεντρικής Δ/νσης Κτηνιατρικής του Υπουργείου 
Γ εωργίας. 

ΚΕΦΑΛΑΙΟ IV. 

ΜΕΤΡΑ ΚΑΤΑΠΟΛΕΜΗΣΗΣ ΤΩΝ ΝΟΣΩΝ 
ΤΟΥ ΚΑΤΑΛΟΓΟΥ II 

Αρθρο 9 

(άρθρο 9 οδηγίας 93/53/ΕΟΚ) 

1. Σε περίπτωση υποψίας ή και επιβεβαίωσης παρου¬ 
σίας μιας νόσου του καταλόγου II σε εγκεκριμένη ζώνη ή 
σε εγκεκριμένη εκμετάλλευση που βρίσκεται σε μη εγκε¬ 
κριμένη ζώνη διενεργείται επιζωοτιολογική έρευνα σύμ¬ 
φωνα με το άρθρο 8 του παρόντος Δ/τος. Η αποκατά¬ 
σταση του χαρακτηρισμού τους γίνεται- σύμφωνα με τις 
διατάξεις του Π. Δ/τος 223/1995 (ΦΕΚ 128/Α) και εφό¬ 
σον πληρούνται οι διατάξεις των παραρτημάτων Β και Γ 
του εν λόγω διατάγματος. 

2. Εάν η επιζωοτιολογική έρευνα αποκαλύψει ότι η 
ασθένεια μπορεί να έχει εισαχθεί από εγκεκριμένη ζώνη ή 
άλλη εγκεκριμένη εκμετάλλευση ή ότι μπορεί να έχει με¬ 
ταδοθεί σε άλλη εγκεκριμένη εκμετάλλευση λόγω μετακί¬ 
νησης ψαριών, αυγών, ή γαμετών, οχημάτων, προσώπων ή 
με άλλο τρόπο, οι εν λόγω ζώνες ή εκμεταλλεύσεις θεω¬ 
ρούνται ύποπτες και εφαρμόζονται σ' αυτές τα μέτρα του 
άρθρου 5 του παρόντος Δ/τος. Η αρμόδια τοπική κτηνια¬ 
τρική αρχή ενημερώνει σχετικά την αρμόδια τοπική κτη¬ 
νιατρική αρχή της εκμετάλλευσης καταγωγής ή προορι¬ 
σμού. 

3. Η νομαρχιακού επιπέδου κτηνιατρική αρχή μπορεί να 
επιτρέψει την πάχυνση των προς θανάτωση ψαριών μέ- 
χρις ότου αποκτήσουν το κατάλληλο για εμπορία μέγεθος. 

Αρθρο 10 

(άρθρο 10 οδηγίας 93/53/ΕΟΚ) 

1. Όταν σε μια μη εγκεκριμένη εκμετάλλευση που βρί¬ 
σκεται σε μη εγκεκριμένη ζώνη υπάρχουν ψάρια για τα 
οποία υπάρχουν υπόνοιες ότι έχουν προσβληθεί από νόσο 
του καταλόγου II, η νομαρχιακού επιπέδου κτηνιατρική 
αρχή υποχρεούται: 

α) Να λαμβάνει αμέσως τα επίσημα μέτρα έρευνας, στα 


οποία συμπεριλαμβάνεται αν απαιτείται, η λήψη δειγμά¬ 
των προς εξέταση από εγκεκριμένο εργαστήριο, προς επι¬ 
βεβαίωση ή διάψευση της παρουσίας της νόσου. 

β) Να διενεργεί ή να αναθέτει τη διενέργεια επίσημης 
απογραφής των προσβεβλημένων εκμεταλλεύσεων, η 
απογραφή αυτή πρέπει να ενημερώνεται τακτικά. 

γ) Να θέτει ή να διατάσσει να τεθούν οι προσβεβλημέ¬ 
νες εκμεταλλεύσεις υπό επίσημη επιτήρηση, ώστε να 
εξασφαλίζεται ότι από αυτές, και κατά παρέκκλιση του άρ¬ 
θρου 3 παρ. 1 σημείο (γ) του Π. Δ/τος 223/1995, (ΦΕΚ 
128/Α ), επιτρέπονται μόνον οι μετακινήσεις ζώντων ψα¬ 
ριών, αυτών ή γαμετών που προορίζονται είτε για άλλες 
εκμεταλλεύσεις προσβεβλημένες από την ίδια νόσο, είτε 
για θανάτωση με σκοπό την ανθρώπινη κατανάλωση. 

2. Η νομαρχιακού επιπέδου κτηνιατρική αρχή σε συνερ¬ 
γασία με την αρμόδια κεντρική Δ/νση Κτηνιατρικής του 
Υπουργείου Γ εωργίας μπορεί να εφαρμόζει προαιρετικό ή 
υποχρεωτικό πρόγραμμα εξάλειψης των νόσων του κατα¬ 
λόγου II στις μη εγκεκριμένες εκμεταλλεύσεις ή ζώνες, 
για συγκεκριμένη περίοδο. Κατά την περίοδο αυτή απαγο¬ 
ρεύεται να εισάγονται σε ζώνη ή σε εκμετάλλευση, στην 
οποία εφαρμόζεται το πρόγραμμα αυτό ζώντα ψάρια, 
αυγά ή γαμέτες από προσβεβλημένες εκμεταλλεύσεις ή 
εκμεταλλεύσεις άγνωστου υγειονομικού χαρακτηρισμού. 

Τα προγράμματα που καταρτίζονται από φυσικά ή νο¬ 
μικά πρόσωπα ή από τις νομαρχιακού επιπέδου κτηνιατρι¬ 
κές αρχές πρέπει να πληρούν τα γενικά κριτήρια που θε¬ 
σπίζονται σύμφωνα με κοινοτική διαδικασία και να υπο¬ 
βάλλονται στην αρμόδια κεντρική Δ/νση Κτηνιατρικής του 
Υπουργείου Γεωργίας. Η αρμόδια κεντρική Δ/νση Κτηνια¬ 
τρικής του Υπουργείου Γ εωργίας, αφού ελέγξει την πλη- 
ρότητά τους, εισηγείται στην αρμόδια Επιτροπή των Ε.Κ., 
την έγκρισή τους. Τα προγράμματα που εγκρίνονται τίθε¬ 
νται σε εφαρμογή με απόφαση του Υπουργού Γ εωργίας 
που δημοσιεύεται στην Εφημερίδα της Κυβερνήσεως. 
Μετά το χρόνο λήξης εφαρμογής του προγράμματος, η 
νομαρχιακού επιπέδου κτηνιατρική αρχή κοινοποιεί τα 
σχετικά αποτελέσματα στην αρμόδια κεντρική Δ/νση Κτη¬ 
νιατρικής του Υπουργείου Γ εωργίας, η οποία με τη σειρά 
της ενημερώνει σχετικά την Επιτροπή και τα άλλα κράτη 
μέλη στο πλαίσιο της μόνιμης κτηνιατρικής Επιτροπής. 

ΚΕΦΑΛΑΙΟ II. 

ΤΕΛΙΚΕΣ ΔΙΑΤΑΞΕΙΣ 

Αρθρο 11 

(άρθρο 11 οδηγίας 93/53/ΕΟΚ) 

1. Οι δειγματοληψίες και οι εργαστηριακές εξετάσεις 
για την ανίχνευση των νόσων των καταλόγων I και II πραγ¬ 
ματοποιούνται με μεθόδους καθοριζόμενες με την διαδι¬ 
κασία του άρθρου 15 του Π. Δ/τος 223/1995 (ΦΕΚ 128/ 
Α). 

2. Οι εξετάσεις για την ανίχνευση της νόσου ή των πα- 
θογόνων παραγόντων διεξάγονται σε εργαστήριο εγκεκρι¬ 
μένο από την αρμόδια κεντρική Δ/νση Κτηνιατρικής του 
Υπουργείου Γεωργίας. Αν παραστεί ανάγκη, ιδιαίτερα δε 
κατά την πρώτη εμφάνιση μιας νόσου, οι εργαστηριακές 
αυτές εξετάσεις πρέπει να προσδιορίζουν τον τύπο, την 
υποδιαίρεση τύπου ή την παραλλαγή του παθογόνου πα¬ 
ράγοντα. 

Τα στοιχεία αυτά πρέπει να επιβεβαιώνονται από το 
εθνικό εργαστήριο αναφοράς και, αν χρειάζεται, μπορεί 

να επιβεβαιώνονται από το κοινοτικό εργαστήριο αναφο¬ 
ράς που αναφέρεται στο παράρτημα Β του παρόντος. 

Άρθρο 12 

(άρθρο 12 οδηγίας 93/53/ΕΟΚ) 

1. Το εθνικό εργαστήριο αναφοράς που ορίζεται στο 
παράρτημα Α του παρόντος, πρέπει να διαθέτει εγκατα¬ 
στάσεις και ειδικευμένο προσωπικό. 

2. Το εθνικό εργαστήριο είναι υπεύθυνο για το συντονι¬ 
σμό των κανόνων και μεθόδων διάγνωσης καθώς και τη 
χρήση των αντιδραστηρίων. 

3. Το εθνικό εργαστήριο είναι επίσης υπεύθυνο για το 
συντονισμό των κανόνων και των διαγνωστικών μεθόδων 
που καθορίζονται από κάθε διαγνωστικό εργαστήριο για 
τη συγκεκριμένη νόσο στη χώρα. 

Για το λόγο αυτό: 

-μπορεί να προμηθεύει διαγνωστικά αντιδραστήρια στα 
εγκεκριμένα εργαστήρια, 

-ελέγχει την ποιότητα όλων των διαγνωστικών αντιδρα¬ 
στηρίων που χρησιμοποιούνται στη χώρα, 

-διενεργεί περιοδικούς συγκριτικούς ελέγχους, 

-διατηρεί απομονώματα του παθογόνου παράγοντα της 
νόσου που προέρχεται από επαληθευμένα κρούσματα στη 
Χώρα. 

-εξασφαλίζει την επαλήθευση των θετικών αποτελε¬ 
σμάτων που λαμβάνονται στα εγκεκριμένα διαγνωστικά 
εργαστήρια. 

4. Κατά παρέκκλιση από την παρ. 1 και εφόσον το 
εθνικό εργαστήριο αναφοράς δεν διαθέτει μεθόδους διά¬ 
γνωσης μιας συγκεκριμένης νόσου, μπορεί να προσφεύγει 
στις υπηρεσίες του αρμόδιου εργαστηρίου άλλου κράτους 
μέλους, τα οποία ορίζονται στο παράρτημα Α του παρό¬ 
ντος Δ/τος. 

5. Το εθνικό εργαστήριο αναφοράς συνεργάζεται με το 
κοινοτικό εργαστήριο αναφοράς που αναφέρεται στο Πα¬ 
ράρτημα Β του παρόντος. 

Άρθρο 13 

(άρθρο 13 οδηγίας 93/53/ΕΟΚ) 

Το Κοινοτικό εργαστήριο αναφοράς για τις νόσους των 
ψαριών αναφέρεται στο Παράρτημα Β' και οι αρμοδιότη¬ 
τες και τα καθήκοντα αυτού αναφέρονται στο Παράρτημα 
Γ του παρόντος Δ/τος. 

Άρθρο 14 

(άρθρο 14 οδηγίας 93/53/ΕΟΚ) 

Απαγορεύεται ο εμβολιασμός κατά των νόσων του κα¬ 
ταλόγου II στις εγκεκριμένες ζώνες ή στις εγκεκριμένες 
εκμεταλλεύσεις που βρίσκονται σε μη εγκεκριμένες ζώ¬ 
νες, και στις ζώνες ή εκμεταλλεύσεις που έχουν ήδη κινή¬ 
σει τις διαδικασίες έγκρισης που προβλέπονται στο Π. Δ/ 
γμα 223/1995 (ΦΕΚ 128/Α ) καθώς και ο εμβολιασμός 
κατά των νόσων του καταλόγου I. 

Άρθρο 15 

(άρθρο 15 οδηγίας 93/53/ΕΟΚ) 

1. Η αρμόδια κεντρική Δ/νση Κτηνιατρικής του Υπουρ¬ 
γείου Γεωργίας καταρτίζει σχέδιο επέμβασης για την 
εφαρμογή των μέτρων που προβλέπονται στο παρόν διά¬ 
ταγμα σε περίπτωση εκδήλωσης μιας από τις νόσους του 
καταλόγου I. Το σχέδιο επέμβασης πρέπει να εξασφαλίζει 


την πρόσβαση στις εγκαταστάσεις, στους εξοπλισμούς, 
στο προσωπικό και σε οποιοδήποτε άλλο φορέα αναγκαίο 
για τη γρήγορη και αποτελεσματική εξάλειψη της επιδη¬ 
μίας. 

2. Τα γενικά κριτήρια βάσει των οποίων καταρτίζονται τα 
σχέδια επέμβασης, αναγράφονται στο Παράρτημα Δ του 
παρόντος. 

3. Τα σχέδια που καταρτίζονται βάσει των κριτηρίων του 
Παραρτήματος Δ υποβάλλονται στην Επιτροπή των Ε.Κ., 
εγκρίνονται, τροποποιούνται ή συμπληρώνονται σύμφωνα 
με την κοινοτική διαδικασία και τίθενται σε εφαρμογή με 
απόφαση του Υπουργού Γεωργίας που δημοσιεύεται στην 
Εφημερίδα της Κυβερνήσεως. 

Άρθρο 16 

(άρθρο 16 οδηγίας 93/53/ΕΟΚ) 

Εφόσον παρίσταται ανάγκη οι αρμόδιες Κτηνιατρικές 
αρχές του Υπουργείου Γ εωργίας παρέχουν κάθε αναγκαία 
συνδρομή στους πραγματογνώμονες της Επιτροπής που 
πραγματοποιούν επιτόπιους ελέγχους στην Ελλάδα για να 
εξακριβώσουν την τήρηση των διατάξεων του παρόντος Δ/ 
τος. 

Άρθρο 17 

(άρθρο 17 οδηγίας 93/53/ΕΟΚ) 

Οι παραβάτες των διατάξεων του παρόντος Δ/τος τιμω¬ 
ρούνται σύμφωνα με το άρθρο 23 του Ν. 248/1914 (ΦΕΚ 
11Ο/Α’), όπως αυτό προστέθηκε με το άρθρο πρώτο του 
Νο. 4085/1960 (ΦΕΚ 110/Α ). 

Άρθρο 18 

(Παραρτήματα Α, Β, Γ και Δ οδηγίας 93/53/ΕΟΚ) 

Παρατίθενται κατωτέρω τα Παραρτήματα Α, Β, Γ και Δ 
τα οποία αποτελούν αναπόσπαστο μέρος του παρόντος 
και έχουν ως ακολούθως: 

ΠΑΡΑΡΤΗΜΑ Α' 

ΕΘΝΙΚΑ ΕΡΓΑΣΤΗΡΙΑ ΑΝΑΦΟΡΑΣ 

ΓΙΑ ΤΙΣ ΝΟΣΟΥΣ ΤΩΝ ΨΑΡΙΩΝ 

Βέλγιο: ΙΝδΤΙΤϋΤ ΝΑΤΙΟΝΑΙ. ϋΕ ΒΕ0ΗΕΒ0ΗΕ8 νΕΤΕ- 
ΒΙΝΑΙΒΕ8 0Β03ΕΙΕΝΒΕΒΘ 99, Β-1180 ΒΒυΧΕϋ-Ε3. 

Δανία: 8ΤΑΤΕΝ8 Ν/ΕΤΕΒΙΝΑΕΒΕ 3ΕΒΙΙΜΙΑΒΟΒΑΤΟ- 
ΒΐυΜ ΙΑΝϋΒΒυΟδΜΙΝΙδΤΕΒΙΕΤ ΗΑΝΟΟΝ/Εϋ 2 ϋΚ-8200 
ΑΑΒΗΙΙ3 Ν. 

Γερμανία: ΒυΝϋΕ8Ρ0Β80ΗυΝ(33ΑΝ8ΤΑΙ_Τ ΡΙΙΒ 
νίΒυδΚΒΑΝΚΗΕΙΤΕΝ ϋΕΒ ΤΙΕΒΕ ΑΝ3ΤΑΙ.Τ8ΤΕΙΙ- ΙΝ3ΕΙ_ 
ΒΙΕΜ5 ϋ-2201 ΙΝ8ΕΙ_ ΒΙΕΜ3. 

Ελλάδα: Εργαστήριο Ιχθυοπαθολογίας και Βιοπαθολο- 
γίας Υδρόβιων Οργανισμών, Κέντρο Κτηνιατρικών Ιδρυμά¬ 
των Αθηνών, Ινστιτούτο Λοιμωδών και Παρασιτικών Νοση¬ 
μάτων, Νεαπόλεως 25, Αγία Παρασκευή Αττικής, ΟΒ - 
15310 - Αθήνα. 

Ισπανία: ΙΆΒΟΒΑΤΟΒΙΟ ϋΕ δΑΝΙϋΑϋ Υ ΡΒΟϋΙΙΟΤΙΟΝ 
ΑΝΙΜΑΓ ϋΕ ΑΙ-ΘΕΤΕ Ε-ΜΑϋΒΙϋ. 

Γαλλία: ΟΕΝΤΒΕ ΝΑΤΙΟΝΑΙ. ϋ’ΕΤΙΙϋΕδ νΕΤΕΒΙΝΑΙ- 
ΒΕ8 ΕΤ ΑϋΜΕΝΤΑΙΒΕδ ΙΑΒΟΒΑΤΟΙΒΕ ΟΕΝΤΒΑΙ. ϋΕ 
ΒΕΟΗΕΒΟΗΕ8 Ν/ΕΤΕΒΙΝΑΙΒΕ8 22, ΒΙΙΕ ΡΙΕΒΒΕ ΟΙΙΒΙΕ, 
ΒΡ 67, Ρ - 94703 ΜΑΙ80Ν8 - ΑΙ.ΡΟΒΤ ΟΕϋΕΧ. 

Ιρλανδία: ΡΙ8ΗΕΒΙΕ8 ΒΕ3ΕΑΒ0Η ΟΕΝΤΒΕ, ΑΒΒΟΤ- 
8ΤΟΥΥΝ, ΟΑ3ΤΙ.ΕΚΝΟΟΚ, ΙΒΙ_ - ϋΙΙΒΙ-ΙΝ 15. 

Ιταλία: ΙΝ3ΤΙΤυΤΟ ΖΟΟΡΒΟΡΙίΑΤΙΟΟ 8ΡΕΒΙΜΕ- 

ΝΤΑ1.Ε ϋΕΙ,ΕΕ νΕΝΕΖΙΕ 3ΕΖΙΟΝΕ ϋΙΑΘΝΟδΤΙΟΑ ϋΙ ΒΑ- 
3ΑΙ.ϋΕΙ±Α ϋΙ ΟΑΜΡΟΡΟΒΜΙϋΟ ΙΑΒΟΒΑΤΟΒΙΟ ϋΙ ΙΤ- 
ΤΙΟΡΑΤΟΙ-ΟαίΑ, νΐΑ ϋΕ1_Ι_Α Β066ΙΑ 92,1-33030 ΒΑ5Α1.- 
ϋΕΙ-ίΑ ϋΙ ΟΑΜΡΟΡΟΒΜΙϋΟ (υϋΙΝΕ). 

Λουξεμβούργο: ΙΝ5ΤΙΤυΤ ΝΑΤΙΟΝΑΙ. ϋΕ ΒΕΟΗΕΒ- 
ΟΗΕ3 νΕΤΕΒΙΝΑΙΒΕδ, ΟΒΟΕ5ΕΙ.ΕΝΒΕΒΟ 99, Β - 1180 
ΘΒΙΙΧΕ1.1.Ε8 

Κάτω Χώρες: ΟΕΝΤΒΑΑΙ. ϋΙΕΒΟΕΝΕΕδΚΙΙΝϋΙΟ ΙΝ- 
δϊίτυτ, ΗΟΟΡϋΟΕΒΟυνν, ΕϋΕί,ΗΕΒΤννΕΟΙ 15, 8219 ΡΗ 
Ι_ΕΙ.Υ3ΤΑϋ, ΡΟδΤΒυδ 65, ΝΙ. - 8200 ΑΒ 1-ΕΙ.ΥδΤΑϋ. 

ΟΕΝΤΒΑΑΙ. ϋΙΕΒΟΕΝΕΕδΚΙΙΝϋΙΟ ΙΝδΤΙΤΙΙΙΙΤ νΕδΤΙ- 
01ΝΟ νίΒΟί-ΟΟΙΕ, ΗΟυΤΒΙΒννΕΟ 39, 8221 ΒΑ 1_ΕΙ_Υδ- 
ΤΑϋ ΡΟδΤΒΙΙδΖ 365, ΝΙ. - 8200 Αϋ 1_ΕΙ.Υ3ΤΑϋ. 

Πορτογαλία: ΙΑΒΟΒΑΤΟΒΙΟ ΝΑΟΙΟΝΑΙ. ϋΕ ΙΝνΕδΤΙ- 
ΟΑΟΑΟ νΕΤΕΒΙΝΑΒΙΑ ΕδΤΒΑϋΑ ϋΕ ΒΕΝΡΙΟΑ 701, Ρ - 
ΙδΟΟυδΒΟΑ. 

Ηνωμένο Βασίλειο: ΡΙδΗ ϋΙδΕΑδΕ ΙΛΒΟΒΑΤΟΒΥ, 14 
ΑΙ.ΒΑΝΥ ΒΟΑϋ, ΟΒΑΝΒΥ ΙΝϋυδΤΒΙΑΙ. δΙΤΕ, \Λ/ΕΥ- 
ΜΟυΤΗ, υκ - ϋΟΒδΕΤ ϋΤ4 9Τυ. 

ΤΗΕ ΜΑΒΙΝΕ ίΑΒΟΒΑΤΟΒΥ, ΡΟ ΒΟΧ 101, νίΟΤΟΒΙΑ 
ΒΟΑϋ, υΚ - ΑΒΕΒϋΕΕΝ ΑΒ9 8ϋΒ. 

ΠΑΡΑΡΤΗΜΑ Β 

ΚΟΙΝΟΤΙΚΟ ΕΡΓΑΣΤΗΡΙΟ ΑΝΑΦΟΡΑΣ 
ΓΙΑ ΤΙΣ ΝΟΣΟΥΣ ΤΩΝ ΨΑΡΙΩΝ 

3ΤΑΤΕΝ3 νΕΤΕΒΙΝΑΕΒΕ δΕΒΙΙΜΙΑΒΟΤΟΒΙΙΙΜ, 
ΙΛΝϋΒΒυΟδΜΙΝΙδΤΕΒΙΕΤ, ΗΑΝΟΟΝ/Εϋ 2, ϋΚ - 8200 ΑΑ- 
ΒΗυδ Ν, Δανία. 

ΠΑΡΑΡΤΗΜΑ Γ 

ΑΡΜΟΔΙΟΤΗΤΕΣ ΚΑΙ ΚΑΘΗΚΟΝΤΑ 
ΤΟΥ ΚΟΙΝΟΤΙΚΟΥ ΕΡΓΑΣΤΗΡΙΟΥ ΑΝΑΦΟΡΑΣ 
ΓΙΑ ΤΙΣ ΝΟΣΟΥΣ ΤΩΝ ΨΑΡΙΩΝ 

Το κοινοτικό εργαστήριο αναφοράς για τις νόσους των 
καταλόγων I και II έχει τις ακόλουθες αρμοδιότητες και κα¬ 
θήκοντα: 

1. Συντονίζει, συνεργαζόμενο με την Επιτροπή, τις με¬ 
θόδους διάγνωσης συγκεκριμένης νόσου στα κράτη μέλη, 
ιδίως: 

α) Προσδιορίζοντας, διατηρώντας και προμηθεύοντας 
στελέχη του παθογόνου παράγοντα της συγκεκριμένης 
νόσου, για τις ορολογικές δοκιμές και την παρασκευή του 
αντιορρού. 

β) Προμηθεύοντας στα εργαστήρια αναφοράς ορρούς 
και άλλα αντιδραστήρια αναφοράς, για την τυποποίηση 
των δοκιμασιών και των αντιδραστηρίων που χρησιμο¬ 
ποιούνται σε κάθε κράτος μέλος. 

γ) Καταρτίζοντας και διατηρώντας συλλογή στελεχών 
και απομονωμάτων του παθογόνου παράγοντα της συγκε¬ 
κριμένης νόσου. 

δ) Διοργανώνοντας κατά περιόδους κοινοτικές συγκρι¬ 
τικές δοκιμές των διαγνωστικών μεθόδων. 

ε) Συλλέγοντας και αντιπαραβάλλοντας τα δεδομένα 
και τις πληροφορίες σχετικά με τις διαγνωστικές μεθό¬ 
δους που χρησιμοποιούνται και τα αποτελέσματα των δο¬ 
κιμασιών που πραγματοποιούνται στην Κοινότητα. 

στ) Χαρακτηρίζοντας τα απομονώματα του παθογόνου 
παράγοντα της συγκεκριμένης νόσου με τις πλέον προηγ¬ 
μένες και κατάλληλες μεθόδους, προκειμένου να κατα¬ 
νοηθεί καλύτερα η επιζωοτιολογία της νόσου αυτής. 

ζ) Παρακολουθώντας την εξέλιξη της κατάστασης ανά 
τον κόσμο όσον αφορά την επίβλεψη, την επιζωοτιολογία 


και την πρόληψη της συγκεκριμένης νόσου. 

η) Διατηρώντας πραγματογνωμοσύνη σχετικά με τον 
παθογόνο παράγοντα της συγκεκριμένης νόσου και τους 
άλλους παρεμφερείς παθογόνους παράγοντες, ώστε να 
γίνεται γρήγορα η διαφορική διάγνωση. 

θ) Αποκτώντας βαθειά γνώση της παρασκευής και χρη¬ 
σιμοποίησης των ανοσολογικών κτηνιατρικών προϊόντων 
που χρησιμοποιούνται για την εξάλειψη και τον έλεγχο της 
συγκεκριμένης νόσου. 

2. Βοηθά ενεργώς στον εντοπισμό των εστιών της συ¬ 
γκεκριμένης νόσου στα κράτη μέλη, μελετώντας τα απο¬ 
μονώματα παθογόνου παράγοντα που του αποστέλλονται 
προς επιβεβαίωση των διαγνώσεων, του χαρακτηρισμού 
και των επιζωοτιολογικών μελετών. 

3. Διευκολύνει την κατάρτιση ή επιμόρφωση εμπειρο¬ 
γνωμόνων εργαστηριακής διαγνωστικής, προκειμένου να 
εναρμονιστούν οι διαγνωστικές τεχνικές σ’ όλη την Κοινό¬ 
τητα. 

4. Συνεργάζεται, στον τομέα των διαγνωστικών μεθό¬ 
δων για τις νόσους του καταλόγου I, με τα αρμόδια εργα¬ 
στήρια τρίτων χωρών στις οποίες υπάρχουν αυτές οι νόσοι. 

ΠΑΡΑΡΤΗΜΑ Δ’ 

ΣΤΟΙΧΕΙΩΔΗ ΚΡΙΤΗΡΙΑ ΟΡΙΣΜΟΥ 
ΤΩΝ ΣΧΕΔΙΩΝ ΕΚΤΑΚΤΗΣ ΑΝΑΓΚΗΣ 

Τα σχέδια επέμβασης προβλέπουν τουλάχιστον: 

1. Δημιουργία μονάδας έκτακτης ανάγκης σε εθνικό 
επίπεδο, η οποία θα συντονίζει όλα τα επείγοντα μέτρα 
στο οικείο κράτος μέλος. 

2. Κατάρτιση καταλόγου των τοπικών κέντρων έκτα¬ 
κτης ανάγκης τα οποία διαθέτουν τον κατάλληλο εξοπλι¬ 
σμό για τον συντονισμό των τοπικών μέτρων ελέγχου. 

3. Λεπτομερή πληροφόρηση σχετικά με το προσωπικό 
που ασχολείται με την εφαρμογή μέτρων έκτακτης ανά¬ 
γκης, την ειδίκευση και τα καθήκοντά του. 

4. Την δυνατότητα όλων των τοπικών κέντρων έκτακτης 
ανάγκης να έρχονται σε επαφή με τα πρόσωπα ή τους ορ¬ 
γανισμούς που έχουν άμεση ή έμμεση σχέση με μια μό¬ 
λυνση. 

5. Την ύπαρξη του εξοπλισμού και των υλικών που απαι¬ 
τούνται για τη σωστή εφαρμογή των μέτρων έκτακτης 
ανάγκης. 

6. Λεπτομερείς οδηγίες σχετικά με τη δράση σε περί¬ 
πτωση υπόνοιας και επιβεβαιωμένης μόλυνσης ή προσβο¬ 
λής. 

7. Εκπαιδευτικά προγράμματα για τον εκσυγχρονισμό 
και την ανάπτυξη των γνώσεων σχετικά με τις επιτόπου και 
τις διοικητικές διαδικασίες. 

8. Ενδεχομένως, για τα διαγνωστικά εργαστήρια, υπη¬ 
ρεσία μεταθανάτιας εξέτασης, το αναγκαίο δυναμικό για 
τις ορρολογικές, ιστολογικές κ.λπ. εξετάσεις και εκσυγ¬ 
χρονισμό των τεχνικών ταχείας διάγνωσης (για το σκοπό 
αυτό χρειάζονται διατάξεις για την ταχεία μεταφορά δειγ¬ 
μάτων). 

9. Κανονιστικές διατάξεις για την εφαρμογή των σχε¬ 
δίων επέμβασης. 

Η ισχύς του παρόντος αρχίζει την 1 η Ιουλίου 1994. 

Στον Υφυπουργό Γεωργίας αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 8 Δεκεμβρίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΓΕΩΡΓΙΑΣ 

Γ. ΠΑΠΑΝΤΩΝΙΟΥ ΑΛΕΞΑΝΔΡΟΣ ΑΚΡΙΒΑΚΗΣ 

- » - 

Α ΠΟΦΑΣΕΙ Σ 

Αριθ. 6223 (2) 

Περί δημοσιεύσεως στην Εφημερίδα της Κυβερνήσεως 
αποφάσεως της Ολομέλειας της Βουλής «Για τη σύ¬ 
σταση επιτροπής καταρτίσεως σχεδίου κώδικα οργανι¬ 
σμού των υπηρεσιών της Βουλής και καταρτίσεως του 
προσωπικού αυτής (μέρος β'-προσωπικό)». 

Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Το άρθρο 65 του Συντάγματος. 

2. Την κατά τη Μθ' συνεδρίαση της 12ης Δεκεμβρίου 
1995 ομόφωνη απόφαση της Ολομέλειας της Βουλής των 
Ελλήνων. 

3. Το άρθρο 150 του Κανονισμού της Βουλής (Μέρος Β' 
- Προσωπικό), παραγγέλλουμε: 

Τη δημοσίευση στην Εφημερίδα της Κυβερνήσεως της 
αποφάσεως αυτής, που έχει ως εξής: 

ΑΠΟΦΑΣΗ ΤΗΣ ΟΛΟΜΕΛΕΙΑΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Η ΒΟΥΛΗ ΤΩΝ ΕΛΛΗΝΩΝ 
Έχοντας υπόψη: 

1. Τα άρθρα 65 παρ. 6 του Συντάγματος, 11 παρ. 4 και 
118 παρ. 6 του Κανονισμού της Βουλής (μέρος α' - κοινο¬ 
βουλευτικό), 

2. την ανάγκη αρτιότερης οργάνωσης και λειτουργίας 
των υπηρεσιών της Βουλής και εκσυγχρονισμού αυτών 
στις νέες μεθόδους της τεχνολογίας και τη βελτίωση της 
καταστάσεως του προσωπικού αυτής, αποφασίζει: 

με απόφαση του Προέδρου της Βουλής συνιστάται επι¬ 
τροπή για να συντάξει σχέδιο κώδικα οργανισμού των υπη¬ 
ρεσιών της Βουλής και καταστάσεως του προσωπικού αυ¬ 
τής (μέρος β' - προσωπικό). 

Ο Πρόεδρος της επιτροπής και ο αναπληρωτής του θα 
υποδειχθούν από τον Πρόεδρο του Συμβουλίου της Επι- 
κρατίας μεταξύ των Συμβούλων του Δικαστηρίου τούτου, 
ενώ ένα εκ των μελών της θα είναι ο Πρόεδρος του ενιαίου 
Συλλόγου των υπαλλήλων της Βουλής. 

Με την αυτή απόφαση ορίζονται ο αριθμός και η ιδιό¬ 


τητα των μελών της επιτροπής μετά ισαρίθμων αναπληρω¬ 
ματικών, ο γραμματέας, ο χρόνος περατώσεως του έργου 
της επιτροπής, η αμοιβή του Πρόεδρου, των μελών και του 
γραμματέως ως και κάθε άλλη λεπτομέρεια για τη λει¬ 
τουργία και όλα τα συναφή με το έργο της επιτροπής θέ¬ 
ματα. 

Με άλλες αποφάσεις του Προέδρου της Βουλής είναι 
δυνατή η τροποποίηση της ανωτέρω αποφάσεως τόσο σε 
ό,τι αφορά τον αριθμό και τα μέλη της επιτροπής, το γραμ¬ 
ματέα, το χρόνο περάτωσης του έργου της όσο και τα 
λοιπά στοιχεία αυτής. 

Η ισχύς της παρούσας αρχίζει από της δημοσιεύσεώς 
της στην Εφημερίδα της Κυβερνήσεως. 

Αθήνα, 12 Δεκεμβρίου 1995 

ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 
-♦- 

ΑΝΑ ΚΟΙΝΩΣ ΕΙΣ 

Αριθ. Φ.0546/4093 (3) 

Ανακοίνωση για τη θέση σε ισχύ ως προς τη χώρα μας της 
Σύμβασης για την προσχώρηση του Βασιλείου της 
Ισπανίας και της Πορτογαλλικής Δημοκρατίας στη Σύμ¬ 
βαση για τη διεθνή δικαιοδοσία και την εκτέλεση απο¬ 
φάσεων σε αστικές και εμπορικές υποθέσεις καθώς 
και στο Πρωτόκολλο για την ερμηνεία της από το Δικα¬ 
στήριο των Ευρωπαϊκών Κοινοτήτων. 

Ο ΥΠΟΥΡΓΟΣ ΕΞΩΤΕΡΙΚΩΝ 

Το Υπουργείο Εξωτερικών ανακοινώνει ότι η Σύμβαση 
για την προσχώρηση του Βασιλείου της Ισπανίας και της 
Πορτογαλλικής Δημοκρατίας στη Σύμβαση για τη διεθνή 
δικαιοδοσία και την εκτέλεση αποφάσεων σε αστικές και 
εμπορικές υποθέσεις καθώς και στο Πρωτόκολλο για την 
ερμηνεία της από το Δικαστήριο των Ευρωπαϊκών Κοινο¬ 
τήτων, όπως τροποποιήθηκαν από τη Σύμβαση για την 
προσχώρηση του Βασιλείου της Δανίας, της Ιρλανδίας και 
του Ηνωμένου Βασιλείου της Μεγάλης Βρεταννίας και 
Βόρειας Ιρλανδίας και από τη Σύμβαση για την προσχώ¬ 
ρηση της Ελληνικής Δημοκρατίας, που υπογράφηκε στη 
ϋΟΝΟδΤΙΑ - 3ΑΝ 5ΕΒΑ8ΤΙΑΝ στις 26.5.1989 και η οποία 
κυρώθηκε από τη χώρα μας με τον υπ’ αριθμ. 2004/1992 
Νόμο που δημοσιεύθηκε στο υπ’ αριθμ. 9 Φύλλο της Εφη- 
μερίδος της Κυβερνήσεως τεύχος Α' της 4ης Φεβρουά¬ 
ριου 1992 τέθηκε σε ισχύ ως προς τη χώρα μας την 
1.7.1992. 

Αθήνα, 6 Δεκεμβρίου 1995 

Με εντολή Υπουργού 
Ο Ειδικός Νομικός Σύμβουλος Α' 

ΒΑΣΙΛΕΙΟΣ ΠΑΤΡΩΝΑΣ 

ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 
ΤΕΙΕΧ 

104 32 

22.3211 ΥΡΕΤ 68 

λειτουργούν καθημερινά από 8.00' έως 13.00' 

ΡΑΧ 

5234312 



ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωυούδΐ τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

•Τμήμα πληροφόρησης: Για τα δημοσιεύματα των ΦΕΚ ίαλωμού 51 τηλ.: 52.25.713-52.49.547 _ 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

• Αποστολή ΦΕΚ στην επαρχία με καταβολή της οδός του δια μέσου Δημοσίου Ταμείου Για πληροφορίες: τηλ.: 52.48.320 


Τιυέο κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


.Μπορείτε να γίνετε συνδρομητής για όποιο τεύχος θέλετε, θα οας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κοδικός αριθ. κατάθεσης στο Δημόσιο Ταμεο3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του προσωπικού (ΤΑΠΕΤ) 


α) Για το Τεύχος Α' 

Δρχ. 

20.000 

Δρχ. 

1.000 

β) » » 

» 

Β' 

» 

40.000 

» 

2.000 

Γί 

γ) » » 

» 

Γ 

» 

10.000 

» 

500 

ο) » » 

» 

Δ' 

* 

40.000 

» 

2.000 

ε) » » 

» 

Αναπτυξιακών Πράξεων 

» 

25.000 

» 

1.250 

στ) » » 

» 

Ν.Π.Δ.Δ. 

» 

10.000 

» 

500 

ζ) » » 

» 

ΠΑΡΑΡΤΗΜΑ 

» 

5.000 

» 

250 

η) » » 

» 

Δελτ. Εμπ.& Βιομ. Ιδ. 

» 

10.000 

» 

500 

θ) » » 

» 

Αν. Ειδικού Δικαστηρίου 

» 

3.000 

» 

150 

ι) » » 

» 

Α.Ε. & Ε.Π.Ε. 

» 

210.000 

» 

10.500 

ια) Για όλα τα Τεύχη εκτός ΤΑΕ-ΕΠΕ 

» 

110.000 

» 

5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















